Museo Nacional de Costa Rica

Museo Nacional de Costa Rica (srpskohrvatski: Nacionalni muzej Kostarike) je nacionalni muzej države Kostarike, koji se nalazi u glavnom gradu, San Joséu. Muzej se nalazi u utvrdi Bellavista, oker zgradi koja se nalazi nasuprot zgrade Zakonodavne skupštine Kostarike. Utvrda je izgrađena 1917. godine i isprva je služila kao vojna baraka, sve dok 1950. godine muzej nije preseljen u tu zgradu. Istočni ulaz vodi do vrta u kojem su izloženi predmeti iz pretkolumbovske ere i topovi iz kolonijalnog perioda. Muzej je organiziran tematski i sadrži izloške vezane uz geološku, kolonijalnu, arheološku, religijsku i suvremenu povijest Kostarike. U muzeju se nalazi i izložba posvećena nobelovcu Óscaru Ariasu, bista Joséa Figueresa i izložba leptira.